अगली सुनवाई 29 अप्रैल को; श्रद्धा के पिता ने दिल्ली पुलिस से मांगे बेटी के अवशेष
Shraddha Walkar Murder Case; Follow Shraddha Aftab Ameen Poonawala, Delhi Chhatarpur Crime News On Dainik Bhaskar 29 अप्रैल को फैसला सुनाएगा साकेत कोर्ट; श्रद्धा के पिता ने दिल्ली पुलिस से मांगे बेटी के अवेशष
दिल्ली की साकेत कोर्ट ने श्रद्धा मर्डर केस में मुख्य आरोपी आफताब पूनावाला के खिलाफ आरोप तय करने का फैसला सुरक्षित रख लिया है। मामले की अगली सुनवाई 29 अप्रैल को होगी।
इस बीच, श्रद्धा के पिता विकास ने अंतिम संस्कार करने के लिए श्रद्धा के अवशेषों को जारी करने के लिए भी कोर्ट में अपील की। इस पर दिल्ली पुलिस 29 अप्रैल को ही जवाब दाखिल करेगी।
उधर, दिल्ली के जिस घर में श्रद्धा की हत्या की गई थी। उस घर के मालिक ने भी घर पर लगी सील हटाने की मांग की है। कोर्ट ने इसके लिए वकील को आवेदन देने कहा है।
आफताब के खिलाफ आरोपों पर बहस पूरी
पिछले साल 18 मई को लिव-इन पार्टनर श्रद्धा वालकर का गला घोंटने और उसके 35 टुकड़े करने के आरोपी आफताब अमीन पूनावाला के खिलाफ शनिवार को साकेत कोर्ट में सुनवाई हुई। बहस खत्म होने के बाद एडीशनल सेशन जज मनीषा खुराना कक्कड़ ने आरोप तय करने का आदेश सुरक्षित रख लिया।
वहीं दूसरी ओर, स्पेशल पब्लिक प्रोसीक्यूटर अमित प्रसाद ने कहा कि दिल्ली पुलिस सुनवाई की अगली तारीख पर श्रद्धा के पिता की अर्जी पर जवाब दाखिल करेगी।
आफताब के वकील बोले- हत्या-सबूत मिटाने के आरोप एक साथ नहीं लगा सकते
शनिवार को हुई सुनवाई के दौरान आफताब के वकील अभिषेक भंडारी ने कहा कि आरोपी पर हत्या और उसके सबूत मिटाने के आरोप एक साथ नहीं लगाए जा सकते। आरोप तय करते समय इस पर विचार किया जाना चाहिए। क्योंकि यह आरोपी के अधिकार को प्रभावित करेगा।
जानिए इस मर्डर केस की पूरी कहानी
पेशे से शेफ आफताब और कॉल सेंटर में काम करने वाली श्रद्धा वालकर लिव-इन में रहते थे। दिल्ली में रहते हुए 18 मई 2022 को आफताब ने लिव इन पार्टनर श्रद्धा वालकर की गला घोंटकर हत्या कर दी थी। बाद में उसके शरीर के 35 टुकड़े कर फ्रिज में रखे। फिर उन्हें मेहरौली के जंगल में फेंक दिया था।
दिल्ली पुलिस ने 12 नवंबर 2022 को आफताब को गिरफ्तार किया था। 24 जनवरी को पुलिस ने इस मामले में 6629 पन्नों की चार्जशीट दाखिल की थी।
श्रद्धा मर्डर केस से जुड़ी ये खबरें भी पढ़ें...
आफताब शेफ है, मांस को सुरक्षित रखना जानता है
दिल्ली पुलिस ने साकेत कोर्ट में बताया था कि आरोपी आफताब एक ट्रेंड शेफ है, इसलिए उसे पता है कि मांस को सुरक्षित कैसे रखें। पुलिस ने कहा कि उसने फाइव स्टार होटल में शेफ के तौर पर काम किया है। श्रद्धा का मर्डर करने के बाद आफताब ने सूखी बर्फ और अगरबत्ती मंगवाई थी।​​​​​​ पढ़ें पूरी खबर...
श्रद्धा के पिता बोले- आफताब को सजा के बाद ही बेटी का अंतिम संस्कार करूंगा
श्रद्धा के पिता विकास ने मार्च में केस की सुनवाई के दौरान कहा था कि मेरी बेटी की हत्या को मई में एक साल पूरा हो जाएगा। मैंने अब तक उसका अंतिम संस्कार नहीं किया है। आफताब को मौत की सजा मिलने के बाद ही मैं श्रद्धा का अंतिम संस्कार करूंगा। पढ़ें पूरी खबर...